**Pravilnik o učešću ekipa u Košarkaškoj IT Ligi**
Sezona 2016/2017

Član 1.

Svaka firma koja prijavi učešće u Košarkaškoj IT Ligi je dužna da dostavi spisak svojih igrača. Jedna ekipa može da sadrži minimum od pet igrača a maksimum od dvadeset igrača. Spisak se tokom sezone ne može menjati ili dopunjavati.

Član 2.

Svakoj ekipi je dozvoljeno da pored ljudi iz firme, prijavi još dva igrača koji nisu deo te iste firme, s’tim što konačan spisak ne sme prelaziti broj od dvadeset igrača.

Član 3.

Svaki igrač koji je zaposlen u firmi ima pravo učešća u ligi.

Član 4.

Igrači koji nisu zaposleni u firmi mogu se takmičiti isključivo ako nisu profesionalni košarkaši.

Član 5.

Ukoliko je neko od igrača, koji nisu zaposleni u firmi, bivši profesionalni košarkaš, učešće mu neće biti dozvoljeno ukoliko nije „Veteran”. Pod pojmom „Veteran“ podrazumevamo osobe starije od 45 godina.

Član 6.

Organizacioni tim IT Lige će se potruditi da izvrši proveru svih igrača koji nisu deo firme kako bi ustanovili da li neki igrač ima prava da se takmiči.

Član 7.

Svaka firma je odgovorna za spisak ljudi koji je dostavljen organizaciji lige. Organizacija IT Lige nema načina da proveri da li su ljudi u firmama zaista zaposleni, već svaka firma svojim ugledom garantuje da malverzacija u ovom slučaju neće biti.